Lokallag SV

Framdriftsplan nominasjon

Listen er et utgangspunkt som må tilpasses og fylles ut lokalt. Den bør vedtas på et medlemsmøte.

|  |  |  |  |
| --- | --- | --- | --- |
| Frist | Oppgave | Om oppgaven | Ansvarlig |
| Aug | Planlegging | Sette dato for nominasjonsmøte og vedta framdriftsplan i dialog med nominasjonskomiteen (nomkom) | Styret |
| Aug | Utsending info  | Sende e-post til medlemmer og fylkeslaget med tidsplan. Medlemmer oppfordres til å fremme kandidater. | Styret og nomkom |
| Aug | Nomkom møtes | Frist for oppstart av komiteens arbeid. Alle fra forrige valgliste forespørres om de ønsker gjenvalg (med frist) | Nomkom |
| Sep | Første frist for forslag | Første frist for forslag for kandidater. Nomkom utarbeider alfabetisk liste som kan legges fram på medlemsmøte | Nomkom |
| Okt | Andre frist for forslag | Andre frist for innspill til nomkom, om rangering av kandidater og ev. nye kandidater | Nomkom |
| Okt-nov | Intervjuer og vurdering | Nomkom holder intervjuer og gjør vurderinger av listesammensetning basert på egne vurderinger og medlemmenes innspill. | Nomkom |
| Des | Innkalle til nominasjonsmøte | Styret innkaller medlemmene til nominasjonsmøte med 1 måneds innkallingsfrist | Styret |
| Des/jan | Innstilling avgis | Nominasjonskomiteen avgir sin innstilling to uker før møtet  | Nomkom |
| Jan | Nominasjonsmøte | Nominasjonsmøtet holdes | Styret |
|  | Valgkampgruppe velges | Valgkampgruppe velges, og arbeidet med valgkampplan starter | Styret |
| Mar | Liste leveres | Listeforslag må leveres inn innen 31. mars i valgåret kl. 12. | Styret |

## Mer informasjon

* [Valg.no: Frister for kommunestyre- og fylkestingsvalg 2023](https://valgmedarbeiderportalen.valg.no/valgkalender/kommunestyre-og-fylkestingsvalg-2023/)
* [Innlandet SVs retningslinje for nominasjon](https://innlandet.sv.no/valg/nominasjon/)
* [Informasjon om å stå på liste for SV](https://www.sv.no/liste)
* [SVs vedtekter](https://www.sv.no/partiet/vedtekter/)

## Lover og vedtekter

Rammer for nominasjonsprosessen er gitt i valglovgivningen og i partiets vedtekter. Partiets sentrale vedtekter fastslår:

**§ 11-2 Nominasjonsprosessen i lokallaget**

Lokallagets nominasjonskomite oppnevnes på årsmøte året før kommunestyrevalg. Nominasjonskomiteen skal være bredt sammensatt. Dersom det finnes et SU-lag, skal denne være representert i nominasjonskomiteen.

Nominasjonskomiteen skal tilrettelegge for høy grad av medinnflytelse for medlemmer og SU i nominasjonsprosessen. Nominasjonskomiteen skal i sin innstilling legge vekt på god kjønnsbalanse og god geografisk fordeling, der listeforslaget i størst mulig grad skal speile bredden og mangfoldet i befolkningen i kommunen.

Nominasjonskomiteens innstilling sendes ut senest 14 dager før nominasjonsmøtet. Nominasjonsmøtet avholdes innen 31.mars i valgår. Lokallagsstyret kan dersom det foreligger særlige grunner fastsette annet tidspunkt for nominasjonsmøtet. Kunngjøring av nominasjonsmøtet sendes medlemmene senest 30 dager før møtet.

Nominasjonsmøtet består av medlemmene i lokallaget og er åpent for alle interesserte, med mindre nominasjonsmøtet selv vedtar noe annet. Kun medlemmer har stemmerett.